Բայց տարբեր երկրներում լրագրողների մասնակցության կարգը որոշվում է տարբեր կերպ: Նրանք, ովքեր տեսել են House of cards հեռուստասերիալը, գիտեն, որ ԱՄՆ-ի «թիվ մեկ ինքնաթիռում» հատուկ տեղ է հատկացված նաև լրագրողների համար: Սակայն համաշխարհային ժողովրդավարության միջնաբերդում ևս, ինչպես և մեզ մոտ, չեն դադարում վիճել՝ ով պետք է տեղ զբաղեցնի «նախագահի կողքին»: Նախորդ դարի կեսերին մշակված կարգի համաձայն, այս հարցով զբաղվում է Սպիտակ տան թղթակիցների ասոցիացիան (The White House Correspondents’ Association), որը ամեն այցելության ժամանակ ռոտացիոն կարգով ընտրում է այն 10-20 լրագրողներին՝ հեռուստատեսությունից, տպագիր և օնլայն մամուլից, որոնք պետք է ուղեկցեն երկրի առաջին դեմքին: Այս լրագրողների վրա բավական մեծ պարտականություն է դրված. նրանք պետք է ոչ միայն իրենց խմբագրություն, այլև մի քանի տասնյակ այլ խմբագրություններ պարբերաբար տեղեկություններ հաղորդեն իրենց շուրջը կատարվողի մասին: Այսպիսով, պետությունը հնարավորինս ապահովվում է բոլոր կարևոր լրատվամիջոցների և նրանց միջոցով՝ հանրության տեղեկացվածությունը: